Държавен вестник, бр. 70, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  70
(4) За програмите по § 2, т. 1 – 11 от до-
пълнителните разпоредби информацията за 
нередностите се въвежда в модул „Проверки“, 
подмодул „База данни нередности“ в ИСУН.
(5) За Стратегическия план по § 2, т. 12 от 
допълнителните разпоредби информацията за 
нередностите се въвежда в ИСАК.
(6) За програмите по § 2, т. 13 от до-
пълнителните разпоредби информацията за 
нередностите се въвежда в информационни 
системи, създадени и поддържани за тях, 
съгласно § 5 от допълнителните разпоредби 
на ЗУСЕФСУ.
(7) Ръководителите на органите по чл. 2 
следят за своевременното актуализиране и 
попълване на информацията за нередностите.
Чл. 16. (1) Органите по чл. 2 поддържат 
досие за всяка установена нередност на елек-
тронен или хартиен носител или в „База данни 
нередности“, секция „Документи“ в ИСУН. 
Когато досието се поддържа на хартиен но-
сител, относимите документи се подреждат 
в хронологичен ред.
(2) Досието на нередността съдържа цялата 
относима документация, събрана във връзка 
със съответната нередност, и задължително 
включва:
1. преписката по сигнала за нередност 
съгласно чл. 11;
2. документацията по извършената про-
верка, в т.ч. всички писмени доказателства 
по случая;
3. първата писмена оценка за установяване 
на нередността съгласно чл. 14;
4. извадки от одиторски доклади, когато 
е приложимо;
5. всякакъв вид кореспонденция, свързана 
с нередността, включително относимата ко-
респонденция с бенефициентите;
6. информация, свързана със съдебни дела 
и действия на правоохранителните органи, 
когато е приложимо;
7. финансова информация за нередността, 
включително за възстановяването на дължи-
мите суми;
8. друга относима информация.
(3) Досието по нередността носи нацио-
налния идентификационен номер, под който 
е регистрирана съответната нередност.
(4) В случаите на делегиране на право-
мощия от управляващ орган на междинно 
звено досиетата по установените нередности 
се поддържат от съответното междинно звено.
Чл. 17. (1) За всяка нова нередност по про-
грамите по § 2, т. 1 – 11 от допълнителните 
разпоредби ИСУН генерира пореден национа-
лен идентификационен номер. Националният 
идентификационен номер се съставя по прави-
лата, разписани в § 3, т. 1 от допълнителните 
разпоредби.
(2) За всяка нова нередност по Стратеги-
ческия план по § 2, т. 12 от допълнителните 
разпоредби Държавен фонд „Земеделие“ – Раз-
плащателна агенция (ДФЗ – РА), дава пореден 
национален идентификационен номер. Нацио-
налният идентификационен номер се съставя 
по начин, указан във вътрешните правила за 
работа на Разплащателната агенция.
(3) За всяка нова нередност по програмите 
по § 2, т. 13 от допълнителните разпоредби 
органите по чл. 2, т. 2 дават пореден национа-
лен идентификационен номер. Националният 
идентификационен номер се съставя по прави-
лата, разписани в § 3, т. 2 от допълнителните 
разпоредби.
Чл. 18. Органите по чл. 2 прилагат вът-
решни правила за докладване на нередности, 
утвърдени на основание чл. 13, ал. 2.
Чл. 19. (1) Органите по чл. 2 класифици-
рат нередностите според механизма на док-
ладването по следните признаци:
1. нередности, попадащи под прага за 
докладване до ОЛАФ, представляващ 10 000 
евро финансово изражение на нередността 
принос от фондовете;
2. нередности, попадащи в изключенията за 
докладване до ОЛАФ, съгласно приложимото 
законодателство на ЕС;
3. нередности, подлежащи на докладване 
до ОЛАФ.
(2) Всички нередности по ал. 1 се докладват 
до дирекция „АФКОС“ на тримесечна база в 
следните срокове:
1. за първото тримесечие на текущата го-
дина – 30 април на текущата година;
2. за второто тримесечие на текущата го-
дина – 31 юли на текущата година;
3. за третото тримесечие на текущата го-
дина – 31 октомври на текущата година;
4. за четвъртото тримесечие на текущата 
година – 31 януари на следващата година.
(3) Нередностите по ал. 1, т. 3 се докладват 
незабавно на дирекция „АФКОС“, когато има 
основание да се счита, че те могат да имат 
отражение извън територията на страната.
Чл. 20. (1) Органите по чл. 2 докладват 
до дирекция „АФКОС“ в сроковете по чл. 19, 
ал. 2 всички нови нередности, последващите 
действия и съществените промени по вече 
докладвани в предходни периоди нередности 
по чл. 19, ал. 1.
(2) Нередностите по ал. 1 се докладват, 
както следва:
1. за програмите по § 2, т. 1 – 11 от допълни-
телните разпоредби – до дирекция „АФКОС“ 
и до ръководителя на съответния счетоводен 
орган чрез въвеждането им в ИСУН;
2. за Стратегическия план по § 2, т. 12 от 
допълнителните разпоредби – до дирекция 
„АФКОС“ чрез въвеждането им в ИСАК;
3. за програмите по § 2, т. 13 от допълни-
телните разпоредби – до дирекция „АФКОС“ 
чрез изпращане на копие на електронен но-